CELEX: 32021R0998
Language: ro
Date: 2021-06-21 00:00:00
Title: Regulamentul de punere în aplicare (UE) 2021/998 al Consiliului din 21 iunie 2021 privind punerea în aplicare a Regulamentului (UE) nr. 401/2013 privind măsuri restrictive având în vedere situația din Myanmar/Birmania

21.6.2021   
               
               
                  RO
               
               
                  Jurnalul Oficial al Uniunii Europene
               
               
                  LI 219/45
               
            
         REGULAMENTUL DE PUNERE ÎN APLICARE (UE) 2021/998 AL CONSILIULUI
         din 21 iunie 2021
         privind punerea în aplicare a Regulamentului (UE) nr. 401/2013 privind măsuri restrictive având în vedere situația din Myanmar/Birmania
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 401/2013 al Consiliului din 2 mai 2013 privind măsuri restrictive având în vedere situația din Myanmar/Birmania și de abrogare a Regulamentului (CE) nr. 194/2008 (1), în special articolul 4i,
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 2 mai 2013, Consiliul a adoptat Regulamentul (UE) nr. 401/2013.
                  
               
                     (2)
                  
                  
                     La 29 aprilie 2021, Consiliul, având în vedere activitățile în curs de desfășurare care subminează democrația și statul de drept în Myanmar/Birmania, precum și represiunea brutală și încălcările grave ale drepturilor omului din această țară, a adoptat Decizia (PESC) 2021/711 (2), care a reînnoit măsurile restrictive în vigoare, inclusiv toate desemnările.
                  
               
                     (3)
                  
                  
                     Având în vedere situația în continuare gravă din Myanmar/Birmania, opt persoane și patru entități ar trebui să fie incluse pe lista persoanelor fizice și juridice, a entităților și a organismelor cărora li se aplică măsuri restrictive, prevăzută în anexa IV la Regulamentul (UE) nr. 401/2013.
                  
               
                     (4)
                  
                  
                     Prin urmare, Regulamentul (UE) nr. 401/2013 ar trebui să fie modificat în consecință,
                  
               ADOPTĂ PREZENTUL REGULAMENT:
         
            Articolul 1
            Anexa IV la Regulamentul (UE) nr. 401/2013 se modifică astfel cum se prevede în anexa la prezentul regulament.
         
         
            Articolul 2
            Prezentul regulament intră în vigoare la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Luxemburg, 21 iunie 2021.
            
               
                  Pentru Consiliu
               
               
                  Președintele
               
               J. BORRELL FONTELLES
            
         
         
            (1)  JO L 121, 3.5.2013, p. 1.
         
            (2)  Decizia (PESC) 2021/711 a Consiliului din 29 aprilie 2021 de modificare a Deciziei 2013/184/PESC privind măsuri restrictive având în vedere situația din Myanmar/Birmania (JO L 147, 30.4.2021, p. 17).
      
      
         
            ANEXĂ
            Anexa IV la Regulamentul (UE) nr. 401/2013 se modifică după cum urmează:
            
                        1.
                     
                     
                        Următoarele rubrici se adaugă la lista din secțiunea „A. Persoanele fizice menționate la articolul 4a”:
                        
                                     
                                 
                                 
                                    Nume
                                 
                                 
                                    Informații de identificare
                                 
                                 
                                    Motive
                                 
                                 
                                    Data includerii pe listă
                                 
                              
                                    „36.
                                 
                                 
                                    Soe Htut
                                 
                                 
                                    Data nașterii: 29 martie 1960;
                                    Locul nașterii: Mandalay, Myanmar;
                                    Cetățenie: Myanmar/Birmania;
                                    Genul: masculin
                                 
                                 
                                    Generalul-locotenent Soe Htut este membru al forțelor armate din Myanmar (Tatmadaw). Este, de asemenea, membru al Consiliului administrativ al statului (CAS) condus de comandantul suprem Min Aung Hlaing.
                                    La 1 februarie 2021, forțele armate din Myanmar (Tatmadaw), conduse de comandantul suprem Min Aung Hlaing, au executat o lovitură de stat în Myanmar, declarând rezultatele alegerilor desfășurate la 8 noiembrie 2020 ca nefiind valabile și răsturnând guvernul ales în mod democratic. Ca parte a loviturii de stat, vicepreședintele Myint Swe, acționând ca președinte în exercițiu, a declarat starea de urgență la 1 februarie și a transferat competențele legislative, executive și judiciare ale statului comandantului suprem al serviciilor de apărare, generalisimul Min Aung Hlaing. La 2 februarie, a fost constituit CAS pentru a exercita competențele respective, împiedicând guvernul ales în mod democratic să își îndeplinească mandatul.
                                    Soe Htut a fost numit ministru al afacerilor interne la 1 februarie 2021.
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                     
                                 
                                 
                                    Ministrul afacerilor interne este responsabil de forțele de poliție, de serviciul de pompieri și de serviciul penitenciarelor din Myanmar. Printre atribuțiile Ministerului Afacerilor Interne se numără securitatea statului și legea și ordinea. În această calitate, generalul-locotenent Soe Htut este responsabil de încălcări grave ale drepturilor omului comise de poliția din Myanmar de la lovitura de stat militară din 1 februarie 2021, inclusiv ucidere de civili și de protestatari neînarmați, de încălcări ale libertății de asociere și de întrunire pașnică, de arestări arbitrare și de detenție a liderilor opoziției și a protestatarilor pașnici, precum și de încălcări ale libertății de exprimare.
                                    În plus, în calitatea sa de membru al CAS, generalul-locotenent Soe Htut a fost direct implicat în luarea deciziilor în ceea ce privește funcții de stat și responsabil pentru aceste decizii și este, prin urmare, responsabil pentru subminarea democrației și a statului de drept în Myanmar/Birmania. De asemenea, el este direct responsabil pentru deciziile represive luate de CAS, inclusiv legislația care încalcă drepturile omului și limitează libertățile cetățenilor din Myanmar, precum și pentru încălcările grave ale drepturilor omului comise de forțele de securitate din Myanmar.
                                 
                                 
                                     
                                 
                              
                                    37.
                                 
                                 
                                    Tun Tun, Naung
                                    (alias Tun Tun Naing; alias Htun Htun Naung)
                                 
                                 
                                    Data nașterii: 30 aprilie 1963;
                                    Cetățenie: Myanmar/Birmania;
                                    Genul: masculin
                                 
                                 
                                    Generalul-locotenent Tun Tun Naung este membru al forțelor armate din Myanmar (Tatmadaw) și a fost anterior comandant. El este ministrul frontierelor și membru al Consiliului național de apărare și securitate (CNAS).
                                    În 2013, Tun Tun Naung a fost comandantul din nord care a supervizat conflictul armatei Myanmarului/Birmaniei cu Armata Independenței Kachin. În acest conflict, trupele Myanmarului/Birmaniei aflate sub comanda lui Tun Tun Naung au comis încălcări grave ale drepturilor omului și încălcări ale dreptului internațional umanitar.
                                    În 2017, Tun Tun Naung a fost comandantul «Biroului întâi de operațiuni speciale». Sub comanda sa, trupele au comis atrocități și încălcări grave ale drepturilor omului împotriva minorităților etnice din statul Rakhine în cursul «operațiilor de degajare a populației rohingya». Aceste operații au început la 25 august 2017 și au implicat asasinate arbitrare, abuzuri fizice, tortură, violență sexuală și detenții împotriva populației rohingya. În calitate de comandant în 2013 și 2017, Tun Tun Naung este responsabil de încălcări grave ale drepturilor omului comise în Myanmar/Birmania.
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                     
                                 
                                 
                                    La 1 februarie 2021, forțele armate din Myanmar (Tatmadaw), conduse de comandantul suprem Min Aung Hlaing, au executat o lovitură de stat în Myanmar, declarând rezultatele alegerilor desfășurate la 8 noiembrie 2020 ca nefiind valabile și răsturnând guvernul ales în mod democratic. Ca parte a loviturii de stat, vicepreședintele Myint Swe, acționând ca președinte în exercițiu, a declarat starea de urgență și a transferat competențele legislative, executive și judiciare ale statului comandantului suprem al serviciilor de apărare, generalisimul Min Aung Hlaing. În timpul acestor evenimente, Tun Tun Naung a acceptat o numire în funcția de ministru al frontierelor în Guvernul Unional la 1 februarie 2021 și, prin urmare, calitatea de membru al Consiliului Național de Apărare și Securitate.
                                    În calitatea de membru al Guvernului Unional și de ministru al frontierelor, Tun Tun Naung este responsabil de activități de subminare a democrației și a statului de drept în Myanmar, precum și de acțiuni care amenință pacea, securitatea și stabilitatea țării.
                                 
                                 
                                     
                                 
                              
                                    38.
                                 
                                 
                                    Win Shein
                                    (alias U Win Shein)
                                 
                                 
                                    Data nașterii: 31 iulie 1957;
                                    Locul nașterii: Mandalay, Myanmar;
                                    Cetățenie: Myanmar/Birmania;
                                    Genul: masculin
                                    Adresa: Myananyadanar, Naypyitaw, Myanmar/Birmania;
                                 
                                 
                                    Win Shein este ministrul planificării, finanțelor și industriei în Guvernul Unional, numit de comandantul suprem Min Aung Hlaing la 1 februarie 2021.
                                    La 1 februarie 2021, forțele armate din Myanmar (Tatmadaw), conduse de comandantul suprem Min Aung Hlaing, au executat o lovitură de stat în Myanmar, declarând rezultatele alegerilor desfășurate la 8 noiembrie 2020 ca nefiind valabile și răsturnând guvernul ales în mod democratic. Ca parte a loviturii de stat, vicepreședintele Myint Swe, acționând ca președinte în exercițiu, a declarat starea de urgență și a transferat competențele legislative, executive și judiciare ale statului comandantului suprem al serviciilor de apărare, generalisimul Min Aung Hlaing.
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                    Numărul pașaportului: DM001478 (Myanmar/Birmania), eliberat la 10 septembrie 2012, expiră la 9 septembrie 2022;
                                    Numărul cărții de identitate naționale: 12DAGANA011336
                                 
                                 
                                    Prin acceptarea numirii sale în funcția de ministru al planificării, finanțelor și industriei în Guvernul Unional și prin rolul important pe care îl deține în legătură cu politicile economice ale regimului, Win Shein este responsabil pentru subminarea democrației și a statului de drept în Myanmar/Birmania.
                                 
                                 
                                     
                                 
                              
                                    39.
                                 
                                 
                                    Khin Maung Yi (alias Khin Maung Yee; alias U Khin Maung Yi)
                                 
                                 
                                    Data nașterii: 15 februarie 1965;
                                    Locul nașterii: Yangon, Myanmar;
                                    Cetățenie: Myanmar/Birmania;
                                    Genul: masculin
                                 
                                 
                                    Colonelul Khin Maung Yi este actualul ministru al resurselor naturale și conservării mediului (MONREC). El a fost secretar permanent în acest minister, sub guvernul ales în mod democratic.
                                    La 1 februarie 2021, forțele armate din Myanmar (Tatmadaw), conduse de comandantul suprem Min Aung Hlaing, au executat o lovitură de stat în Myanmar, declarând rezultatele alegerilor desfășurate la 8 noiembrie 2020 ca nefiind valabile și răsturnând guvernul ales în mod democratic. Ca parte a loviturii de stat, vicepreședintele Myint Swe, acționând ca președinte în exercițiu, a declarat starea de urgență și a transferat competențele legislative, executive și judiciare ale statului comandantului suprem al serviciilor de apărare, generalisimul Min Aung Hlaing. La 2 februarie, a fost constituit CAS pentru a exercita competențele respective, împiedicând guvernul ales în mod democratic să își îndeplinească mandatul.
                                    Colonelul Khin Maung Yi a fost numit ministru al resurselor naturale și conservării mediului (MONREC) la 2 februarie 2021 de către Consiliul administrativ al statului (CAS) condus de comandantul suprem Min Aung Hlaing.
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                     
                                 
                                 
                                    În conformitate cu legislația din Myanmar, MONREC este unica entitate responsabilă de gestionarea exploatării resurselor naturale ale Myanmarului/Birmaniei, având un rol esențial în exploatarea, printre altele, a resurselor precum pietrele prețioase, perlele și alte resurse minerale și în comerțul cu acestea, precum și în silvicultură. Sub conducerea colonelului Khin Maung Yi, MONREC controlează Myanmar Pearl Enterprise (MPE), Myanmar Gems Enterprise (MGE) și Myanmar Timber Enterprise (MTE), având drepturi exclusive asupra producției de resurse și a comerțului cu acestea în domeniile lor de competență.
                                    Prin acceptarea numirii sale în funcția de ministru al resurselor naturale și conservării mediului și prin rolul său în exploatarea resurselor naturale ale Myanmarului/Birmaniei, Khin Maung Yi a contribuit la finanțarea regimului militar și este, prin urmare, responsabil pentru subminarea democrației și a statului de drept în Myanmar/Birmania.
                                 
                                 
                                     
                                 
                              
                                    40.
                                 
                                 
                                    Tin Aung San
                                 
                                 
                                    Data nașterii: 16 octombrie 1960;
                                    Cetățenie: Myanmar/Birmania;
                                    Genul: masculin
                                    Numărul cărții de identitate naționale: 12/La Ma Na (N) 089 489 
                                 
                                 
                                    Amiralul Tin Aung San este comandantul suprem al forțelor navale din Myanmar și deține funcția de ministru al transporturilor și comunicațiilor. El este, de asemenea, membru al Consiliului administrativ al statului (CAS).
                                    La 1 februarie 2021, forțele armate din Myanmar (Tatmadaw), conduse de comandantul suprem Min Aung Hlaing, au executat o lovitură de stat în Myanmar, declarând rezultatele alegerilor desfășurate la 8 noiembrie 2020 ca nefiind valabile și răsturnând guvernul ales în mod democratic. Ca parte a loviturii de stat, vicepreședintele Myint Swe, acționând ca președinte în exercițiu, a declarat starea de urgență la 1 februarie și a transferat competențele legislative, executive și judiciare ale statului comandantului suprem al serviciilor de apărare, generalisimul Min Aung Hlaing. La 2 februarie, a fost constituit CAS pentru a exercita competențele respective, împiedicând guvernul ales în mod democratic să își îndeplinească mandatul.
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                     
                                 
                                 
                                    La 3 februarie 2021, amiralul Tin Aung San a fost numit ministru al transporturilor și comunicațiilor de către Consiliul administrativ al statului (CAS), condus de comandantul suprem Min Aung Hlaing.
                                    În calitate de ministru al guvernului, el este responsabil de comunicare și de rețele și, prin urmare, ia decizii și pune în aplicare politici care definesc libertatea de acces la date online. De la preluarea de către acesta a ministerului, au existat numeroase întreruperi și încetiniri deliberate ale internetului, precum și ordine adresate furnizorilor de a împiedica accesul online la Facebook, Twitter și Instagram. Prin urmare, el este direct responsabil pentru limitarea libertății presei și a accesului la informații online și, astfel, subminează democrația și statul de drept în Myanmar/Birmania.
                                    Întrucât este membru al CAS, Tin Aung San a fost direct implicat în luarea deciziilor în ceea ce privește funcții de stat și responsabil pentru aceste decizii și este, prin urmare, responsabil pentru subminarea democrației și a statului de drept în Myanmar/Birmania. De asemenea, el este direct responsabil pentru deciziile represive luate de CAS, inclusiv pentru legislația care încalcă drepturile omului și limitează libertățile cetățenilor din Myanmar, precum și pentru încălcările grave ale drepturilor omului comise de forțele de securitate din Myanmar.
                                 
                                 
                                     
                                 
                              
                                    41.
                                 
                                 
                                    Thida Oo
                                    alias Daw Thida Oo
                                 
                                 
                                    Cetățenie: Myanmar/Birmania;
                                    Genul: feminin
                                 
                                 
                                    Thida Oo este procurorul general al Uniunii Myanmar de la 2 februarie 2021, când a fost numită de comandantul suprem al forțelor armate din Myanmar (Tatmadaw), Min Aung Hlaing. Ea este, de asemenea, membru al Comisiei pentru investiții din Myanmar (CIM).
                                    La 1 februarie 2021, forțele armate din Myanmar (Tatmadaw), conduse de comandantul suprem Min Aung Hlaing, au executat o lovitură de stat în Myanmar, declarând rezultatele alegerilor desfășurate la 8 noiembrie 2020 ca fiind nevalide și răsturnând guvernul ales în mod democratic. Ca parte a loviturii de stat, vicepreședintele Myint Swe, acționând ca președinte în exercițiu, a declarat starea de urgență la 1 februarie și a transferat competențele legislative, executive și judiciare ale statului comandantului suprem al serviciilor de apărare, generalisimul Min Aung Hlaing. La 2 februarie, a fost constituit Consiliul administrativ al statului (CAS) pentru a exercita competențele respective, împiedicând guvernul ales în mod democratic să își îndeplinească mandatul.
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                     
                                 
                                 
                                    Thida Oo a făcut parte din guvernul rezultat în urma loviturii de stat încă din prima zi a acestuia, utilizând competența conferită de Legea din 2010 privind procurorul general al Uniunii pentru a intenta procese motivate politic, urmate de detenție arbitrară, și pentru a acționa ca o forță favorizantă pentru abuzurile comise de regimul militar. Prin urmare, ea este implicată în acțiuni și politici care subminează democrația și statul de drept în Myanmar/Birmania, precum și în acțiuni care amenință pacea, securitatea și stabilitatea Myanmarului/Birmaniei.
                                 
                                 
                                     
                                 
                              
                                    42.
                                 
                                 
                                    Aung Lin Tun
                                 
                                 
                                    Cetățenie: Myanmar/Birmania;
                                    Genul: masculin
                                 
                                 
                                    Generalul-maior Aung Lin Tun este membru al forțelor armate din Myanmar (Tatmadaw) și deține funcția de ministru adjunct al apărării.
                                    La 1 februarie 2021, forțele armate din Myanmar (Tatmadaw), conduse de comandantul suprem Min Aung Hlaing, au executat o lovitură de stat în Myanmar, declarând rezultatele alegerilor desfășurate la 8 noiembrie 2020 ca nefiind valabile și răsturnând guvernul ales în mod democratic. Ca parte a loviturii de stat, vicepreședintele Myint Swe, acționând ca președinte în exercițiu, a declarat starea de urgență la 1 februarie și a transferat competențele legislative, executive și judiciare ale statului comandantului suprem al serviciilor de apărare, generalisimul Min Aung Hlaing. La 2 februarie, a fost constituit CAS pentru a exercita competențele respective, împiedicând guvernul ales în mod democratic să își îndeplinească mandatul.
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                     
                                 
                                 
                                    La 11 mai 2021, generalul-maior Aung Lin Tun a fost numit ministru adjunct al apărării de către Consiliul administrativ al statului (CAS), condus de comandantul suprem Min Aung Hlaing. Înainte de a fi avansat în această funcție, a făcut parte din biroul comandantului suprem al armatei și a fost implicat în toate acțiunile represive întreprinse de CAS și de Tatmadaw de la lovitura de stat.
                                    În calitate de ministru adjunct al apărării, generalul-maior Aung Lin Tun este implicat în acțiuni și politici care subminează democrația și statul de drept în Myanmar/Birmania, precum și în acțiuni care amenință pacea, securitatea și stabilitatea Myanmarului/Birmaniei. În plus, ca membru al regimului militar, generalul-maior Aung Lin Tun este direct responsabil pentru încălcări grave ale drepturilor omului comise de forțele de securitate împotriva protestatarilor pașnici.
                                 
                                 
                                     
                                 
                              
                                    43.
                                 
                                 
                                    Zaw Min Tun
                                 
                                 
                                    Locul nașterii: Yenanchaung, Myanmar;
                                    Cetățenie: Myanmar/Birmania;
                                    Genul: masculin
                                 
                                 
                                    Generalul de brigadă Zaw Min Tun este șeful echipei de presă a Consiliului administrativ al statului și ministrul adjunct al informațiilor. A fost anterior șeful echipei de informare True News a Tatmadaw.
                                    La 1 februarie 2021, forțele armate din Myanmar (Tatmadaw), conduse de comandantul suprem Min Aung Hlaing, au executat o lovitură de stat în Myanmar, declarând rezultatele alegerilor desfășurate la 8 noiembrie 2020 ca nefiind valabile și răsturnând guvernul ales în mod democratic. Ca parte a loviturii de stat, vicepreședintele Myint Swe, acționând ca președinte în exercițiu, a declarat starea de urgență la 1 februarie și a transferat competențele legislative, executive și judiciare ale statului comandantului suprem al serviciilor de apărare, generalisimul Min Aung Hlaing. La 2 februarie, a fost constituit CAS pentru a exercita competențele respective, împiedicând guvernul ales în mod democratic să își îndeplinească mandatul.
                                    La 5 februarie 2021, el a fost numit șeful echipei de presă a CAS, iar la 7 februarie 2021, a fost numit ministru adjunct al informațiilor de către Consiliul administrativ al statului (CAS), condus de comandantul suprem Min Aung Hlaing.
                                    În calitate de purtător de cuvânt al Consiliului administrației de stat, generalul de brigadă Zaw Min Tun a prezidat toate conferințele de presă ale CAS, care au ca scop transmiterea și justificarea discursurilor CAS cu privire la lovitura de stat și la acțiunile juntei care au urmat de atunci.
                                 
                                 
                                    21.6.2021”
                                 
                              
                                     
                                 
                                 
                                     
                                 
                                 
                                     
                                 
                                 
                                    În calitate de ministru adjunct al informațiilor în cadrul guvernului, el este direct responsabil pentru mass-media de stat și, prin urmare, pentru difuzarea și publicarea știrilor oficiale. De la numirea lui Chit Naing în funcția de ministru al informațiilor și a lui Zaw Min Tun în funcția de adjunct al acestuia, ziarele s-au umplut de articole favorabile armatei. Așadar, Zaw Min Tun este responsabil pentru propaganda practicată de juntă și pentru dezinformarea răspândită prin organele de presă ale statului, care nu redau faptele corect. De asemenea, el este responsabil pentru luarea deciziilor care au condus la reprimarea mass-mediei din Myanmar. Acestea includ directive prin care s-a ordonat mass-mediei independente să nu folosească termenii «lovitură de stat», «regim militar» și «juntă» și care au condus la interzicerea în țară a posturilor locale de știri și la arestarea jurnaliștilor autohtoni și străini. În declarațiile sale, el sprijină în mod deschis lovitura de stat. Este deci responsabil pentru subminarea democrației în Myanmar/Birmania prin limitarea libertății presei și a accesului la informații, atât online, cât și offline.
                                    În calitate de membru atât al CAS, cât și al guvernului juntei, generalul de brigadă Zaw Min Tun exercită și sprijină acțiuni și politici care subminează democrația și statul de drept în Myanmar/Birmania, precum și acțiuni care amenință pacea, securitatea și stabilitatea Myanmarului/Birmaniei.
                                 
                                 
                                     
                                 
                              
                  
                        2.
                     
                     
                        Următoarele rubrici se adaugă la lista din secțiunea „B. Persoanele juridice, entitățile și organismele menționate la articolul 4a”:
                        
                                     
                                 
                                 
                                    Nume
                                 
                                 
                                    Informații de identificare
                                 
                                 
                                    Motive
                                 
                                 
                                    Data includerii pe listă
                                 
                              
                                    „3.
                                 
                                 
                                    Myanma Gems Enterprise (alias Myanmar Gems Enterprise)
                                 
                                 
                                    Adresa: NO.70-072, Yarza, Thingaha Road, Thapyaygone Ward, Zabuthiri Township, Naypyitaw, Myanmar;
                                    Tip de entitate: Întreprindere de stat;
                                 
                                 
                                    Myanmar Gems Enterprise (MGE) este o întreprindere de stat controlată de forțele armate din Myanmar (Tatmadaw), responsabilă de elaborarea de norme și reglementări și de supravegherea și acordarea de autorizații antreprenorilor privați locali, organizând târguri și vânzări speciale pentru comercializări lucrative de jad și pietre prețioase. MGE funcționează în conformitate cu instrucțiunile Ministerului Resurselor Naturale și Conservării Mediului (MONREC), al cărui ministru a fost numit de Consiliul administrativ al statului (CAS).
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                    Locul înregistrării: Myanmar/Birmania;
                                    Site web: http://www.mge.gov.mm/
                                 
                                 
                                    Forțele armate din Myanmar (Tatmadaw) au deținut de mult timp interese importante în ceea ce privește jadul și pietrele prețioase, în special prin conducerea MGE, care este formată aproape în întregime din foste cadre ale armatei, și prin activități desfășurate de două conglomerate militare [Myanmar Economic Holdings Limited (MEHL) și Myanmar Economic Corporation Limited (MEC)]. Lovitura de stat din 1 februarie 2021 a readus MGE sub control militar, permițând Tatmadaw să controleze în mod semnificativ sectorul pietrelor prețioase. MGE generează venituri pentru diferite departamente ale Statului Myanmar și, prin diversele sale activități descrise mai sus, permite Tatmadaw să beneficieze, direct sau indirect, de veniturile generate de acest sector, contribuind, prin urmare, la capacitățile sale de a întreprinde acțiuni care subminează democrația și statul de drept, precum și încălcări grave ale drepturilor omului în Myanmar/Birmania.
                                 
                                 
                                     
                                 
                              
                                    4.
                                 
                                 
                                    Myanma Timber Enterprise
                                    (alias Myanmar Timber Enterprise)
                                 
                                 
                                    Adresa:
                                    Sediu central: Gyogone Forest Compound, Bayint Naung Road, Insein Township, Yangon, Myanmar
                                    Sucursală: No 72/74 Shawe Dagon Pagoda Road, Dagon Township, Yangon, Myanmar;
                                    Tip de entitate: Întreprindere de stat;
                                    Locul înregistrării: Myanmar;
                                    Tel. 01-3528789
                                    Site web: http://www.mte.com.mm/index.php/en
                                 
                                 
                                    Myanma Timber Enterprise (MTE) este o întreprindere de stat care funcționează sub egida Ministerului Resurselor Naturale și Conservării Mediului (MONREC). MTE drepturi exclusive asupra producției și exportului de lemn în Myanmar/Birmania.
                                    La 1 februarie 2021, forțele armate din Myanmar (Tatmadaw), conduse de comandantul suprem Min Aung Hlaing, au preluat puterea de la guvernul civil legitim printr-o lovitură de stat și au constituit Consiliul administrativ al statului (CAS) pentru a exercita competențele legislative, executive și judiciare ale statului. La 2 februarie 2021, regimul militar a numit un nou cabinet, inclusiv un nou ministru al resurselor naturale și al conservării mediului (MONREC). Prin intermediul CAS și al noului cabinet, regimul militar a dobândit controlul asupra întreprinderilor de stat, inclusiv a MTE, și a beneficiat de pe urma acestora. Prin urmare, Myanma Timber Enterprise și filialele sale sunt controlate de Tatmadaw și generează venituri pentru acesta, contribuind astfel la capacitățile sale de a întreprinde acțiuni care subminează democrația și statul de drept.
                                 
                                 
                                    21.6.2021
                                 
                              
                                    5.
                                 
                                 
                                    Forest Products Joint Venture Corporation Limited
                                 
                                 
                                    Adresa:
                                    422/426(Rm 2), 2nd Flr, Strand Rd., Corner of Botahtaung Pagoda St., FJVC Center, Ward (4), BTHG;
                                    Tip de entitate: Asociere în participație;
                                    Locul înregistrării: Myanmar;
                                    Tel. 01-9010742; 01-9010744; 09-443250050
                                    E-mail: fjv.md@gmail.com
                                 
                                 
                                    Forest Products Joint Venture Corporation Limited (FPJVC) își desfășoară activitatea în industria lemnului în Myanmar, prelucrând tec și lemn de esență tare. În pofida faptului că este o societate publică, FPJVC este controlată de stat, care (i) deține majoritatea acțiunilor FPJVC prin intermediul Ministerului Resurselor Naturale și Conservării Mediului (MONREC) (10 %) și al Myanma Timber Enterprise (MTE) (45 %), care este deținută de stat, și (ii) are dreptul de a numi majoritatea membrilor consiliului de administrație al FPJVC (cu câte 3 membri numiți de MONREC și, respectiv, MTE, din cei unsprezece membri în total).
                                 
                                 
                                    21.6.2021
                                 
                              
                                     
                                 
                                 
                                     
                                 
                                 
                                     
                                 
                                 
                                    La 1 februarie 2021, forțele armate din Myanmar (Tatmadaw), conduse de comandantul suprem Min Aung Hlaing, au preluat puterea de la guvernul civil legitim printr-o lovitură de stat și au constituit Consiliul administrativ al statului (CAS) pentru a exercita competențele legislative, executive și judiciare ale statului. La 2 februarie 2021, regimul militar a numit un nou cabinet, inclusiv un nou ministru al resurselor naturale și al conservării mediului (MONREC). Prin intermediul CAS și al noului cabinet, regimul militar a dobândit controlul asupra întreprinderilor de stat, inclusiv a FPJVC, și a beneficiat de pe urma acestora. Prin urmare, FPJVC este controlat de Tatmadaw și generează venituri pentru acesta, contribuind astfel la capacitățile sale de a întreprinde acțiuni care subminează democrația și statul de drept.
                                 
                                 
                                     
                                 
                              
                                    6.
                                 
                                 
                                    Myanmar War Veterans Organization
                                 
                                 
                                    Adresa: Thukhuma Road, Datkhina Thiri Tsp, Naypyitaw Division, Myanmar;
                                    Tip de entitate: Organizație neguvernamentală;
                                    Locul înregistrării: Yangon, Myanmar;
                                    Data înregistrării: 1973;
                                    Tel. (067) 30485
                                    Site web: https://www.mwvo.org/Home/About
                                 
                                 
                                    Organizația pentru Veterani de război din Myanmar (MWVO) este o organizație neguvernamentală care urmărește să ofere sprijin foștilor membri ai forțelor armate din Myanmar (Tatmadaw). Aceasta este principala organizație care intervine în problemele sociale și economice legate de armata din țară.
                                    La 1 februarie 2021, forțele armate din Myanmar (Tatmadaw), conduse de comandantul suprem Min Aung Hlaing, au preluat puterea de la guvernul civil legitim printr-o lovitură de stat și au constituit Consiliul administrativ al statului (CAS) pentru a exercita competențele legislative, executive și judiciare ale statului. La 2 februarie, a fost constituit CAS pentru a exercita competențele respective, împiedicând guvernul ales în mod democratic să își îndeplinească mandatul.
                                 
                                 
                                    21.6.2021”
                                 
                              
                                     
                                 
                                 
                                     
                                 
                                 
                                     
                                 
                                 
                                    Conform mandatului MWVO, organizația neguvernamentală acționează ca o forță de rezervă a Tatmadaw și participă la conturarea politicii naționale de apărare și securitate. În plus, MWVO organizează manifestații pro-regim și acționează ca miliție populară sprijinind, prin urmare, Tatmadaw în exercitarea de acțiuni care subminează democrația și statul de drept în Myanmar/Birmania.
                                    Grupul principal care protejează MWVO este reprezentat de personalități de rang înalt ale Tatmadaw, cum ar fi comandantul suprem Min Aung Hlaing și comandantul suprem adjunct Soe Win. Membrii MWVO fac parte din structura de guvernanță a conglomeratelor militare, Myanmar Economic Holdings Limited (MEHL) și Myanmar Economic Corporation Limited (MEC). Prin urmare, MWVO este asociată cu persoanele și entitățile incluse pe listă în temeiul Deciziei 2013/184/PESC a Consiliului și al Regulamentului (UE) nr. 401/2013 al Consiliului.